cyanic-selkie/wikianc huggingface dataset:
Starptautiskā Krišnas apziņas biedrība
Darbība
Ziedojumu vākšanas mehānisms ir visai labi nostādīts: katram āšrama loceklim ir diennakts norma, dodoties pēc naudas, ticīgie apģērbjas tā, kā pieņemts „ārpasaulē”. Ziedojumus vākt dodas uz izklaides kvartāliem, gadatirgiem, izstādēm — turp, kur sastopamas lielas cilvēku masas. Tiek pārdotas grāmatas, prese, video un audio kasetes. Turklāt līdzekļu apgrozījums ir visai ievērojams — 80. gadu otrajā pusē tikai Francijā vien Bhaktivedanta Book Trust (reģistrēta ASV, 1971. gadā) izdoto grāmatu tirdzniecība kustībai deva apmēram 20 miljonu USD ienākumu. Turpat Francijā izdotais kustības žurnāls „atpakaļ pie dievišķā” iznāk 500 000 eksemplāru lielā tirāžā. Krišnas apziņas kustībai pieder arī parfimērijas rūpnīcas, audioierakstu studijas. Bieži organizē plašas ziedojumu vākšanas kampaņas, vācot līdzekļus badacietējiem trešās pasaules valstīs.
Horvātija
Horvātijas Republika (hr) ir valsts Eiropā, Balkānu reģionā, tās galvaspilsēta ir Zagreba. Tā robežojas ar Slovēniju un Ungāriju ziemeļos, Serbiju ziemeļaustrumos, Bosniju un Hercegovinu austrumos, Melnkalni dienvidaustrumos un Adrijas jūru dienvidos. Horvātija tika ievēlēta par ANO Drošības padomes biedru uz 2008. un 2009. gadu. Kopš 2009. gada 1. aprīļa Horvātija ir NATO dalībvalsts. 2011. gada 9. decembrī Horvātija un Eiropas Savienība parakstīja pievienošanās līgumu un 2013. gada 1. jūlijā tā kļuva par 28. Eiropas Savienības dalībvalsti, un no 2023. gada Horvātija ir viena no Eirozonas valstīm.
Valsts iekārta un politika
Horvātija ir NATO un Eiropas Savienības dalībvalsts.
Baltijas Tautu komeršs
Vēsture
Uz B!T!K! vai atsevišķiem pasākumiem tiek uzaicināti arī Polijas korporanti no tām koporācijām, kas ir dibinātas Latvijā vai Igaunijā, kā arī viesi no citām akadēmiskām organizācijām, tādējādi paplašinot sākotnējo Vācijas-Baltijas korporāciju loku ar citu valstu un organizāciju pārstāvjiem.
Horvātija
Sports
Pēdējos gados Horvātijā norisinājusies arī virkne starptautisku sporta notikumu, kā piemēram, 2009. gada Pasaules rokasbumbas čempionāts, 2007. gada Pasaules galda tenisa čempionāts, 2000. gada Pasaules airēšanas čempionāts un virkne citu notikumu.
Čehijas Ekstralīga
Čehijas Ekstralīga ir Čehijas spēcīgākā hokeja līga. Līga tika izveidota 1993. gadā, kad sabruka Čehoslovākija, līdz ar to pārstājot funkcionēt arī Čehoslovākijas hokeja līgai.
Zvaigžņu karte
Zvaigžņu karte ir karte, kurā attēlots zvaigžņu izvietojums pie debesīm nakts laikā. Šo karti izmanto, lai astronomi varētu atrast dažādu astronomisku objektu atrašanās vietu pie debesīm, piemēram, zvaigznes, zvaigznājus, galaktikas un citus. Tās tiek izmantotas arī navigācijā, it īpaši uz kuģiem jūrās un karavānas tuksnešos.
Tomass Manns
1945—1955
Manns nomira 1955. gada 12. augustā, nāves cēlonis — ateroskleroze.
Stripped
Dziesma ir zināma arī novatoriskās semplēšanas dēļ. Pamatritms ir distorsēta un palēnināta motocikla dzinēja rūkoņa, bet melodiskā līnija sākas ar mašīnas uzliesmojuma skaņu un noslēdzas ar uguņošanas skaņu.
Kārlis Baltgailis
Kārlis Baltgailis ( — ) bija latviešu gleznotājs — batālists, latviešu strēlnieku cīņu tēlotājs, mākslinieku biedrības "Zaļā vārna" loceklis. Gleznotāja Jāņa Baltgaiļa un vijolnieka Jēkaba Baltgaiļa brālēns.
Mākslinieciskā darbība
Bijis Latvijā aktīvs makslas dzīves organizētājs no 1925. gada, veicis plašu mākslas propagandu Latvijas pilsētās. Bijis viens no makslinieku biedrības "Zaļā vārna" dibinātājiem un tās tēlotāja makslas sekcijas vadītājs līdz 1940. gadam, kā arī rakstījis par latviešu izstādēm un mākslu žurnālā "Zaļā vārna".
Terenss Dikinsons
Terenss Dikinsons (Terence Dickinson; dzimis ; miris ) bija astronoms amatieris un zinātnes žurnālists, kurš dzīvoja Ontārio, Kanādā. Viņš bija arī žurnāla SkyNews redaktors un astronomijas komentētājs televīzijas kanālā Discovery Channel Canada.
Kristofers Kesidijs
Biogrāfijas
1993. gadā Kristofers Kesidijs ASV Jūras kara flotes akadēmijā ieguva bakalaura grādu matemātikā. Pēc tam viņš izgāja treniņu un atlases kursus un kļuva par Kara flotes speciālo uzdevumu vienības Navy SEALs virsnieku. 2000. gadā viņš Masačūsetsas Tehnoloģiju institūtā ieguva maģistra grādu jūras tehnikā. Divas nedēļas pēc 2001. gada 11. septembra uzbrukuma ASV Kesidiju nosūtīja uz Afganistānu.
Timbuktu
Eiropā Timbuktu kā ļoti bagāta pilsēta bija pazīstama jau viduslaikos, taču neviens eiropietis to nebija apmeklējis. Viens no pirmajiem pētniekiem, kas nokļuva tuvu pilsētai, bija Mungo Pārks 1795. un 1805. gadā. Iespējams, ka ceļotājs pilsētu arī sasniedzis, taču viņš gāja bojā un informācija par pēdējo ceļojumu nav pilnīga. Cits skotu ceļotājs Aleksandrs Gordons Leings 1826. gada augustā kļuva par pirmo eiropieti, kas sasniedzis Timbuktu. A. G. Leings pilsētā uzturējās 38 dienas, izpētīja to un konstatēja, ka savu seno spozmi Timbuktu ir zaudējusi. Atpakaļceļā viņu nogalināja musulmaņu fanātiķis, vēloties kavēt eiropiešu iespiešanos šajā teritorijā.
Ruslans Fedotenko
Spēlētāja karjera
No 2014. līdz 2016. gadam Fedotenko divas sezonas aizvadīja Amerikas hokeja līgas vienībā Aiovas "Wild", taču tad noslēdza profesionāļa karjeru.
Haiti
2010. gada Haiti zemestrīce
2010. gada 12. janvārī, Haiti notika 7,0 balles stipra zemestrīce, kas izpostīja tās galvaspilsētu Portoprensu. Bojā gājušo skaits pēc oficiāliem datiem bija 230 000. Vēl daudzi iedzīvotāji tika ievainoti un palika bez pajumtes. Zemestrīcē tika iznīcinātas neskaitāmas celtnes, kā arī prezidenta pils, parlaments un daudzas citas sabiedriskas celtnes. Pēc bojāgājušo skaita šī ir postošākā zemestrīce, kāda notikusi Amerikā un otrā postošākā pasaulē šajā gadsimtā pēc 2004. gada Indijas okeāna zemestrīces.
Ekonomika
Haiti ekonomika lielā mērā ir atkarīga no ārzemēs dzīvojošo iedzīvotāju investīcijām un atbalsta, 2014. gadā šie emigrantu naudas pārvedumi veidoja 22,7% no IKP, šis rādītājs bija astotais augstākais no visām valstīm.
Dejotājmušas
Ekoloģija
Dejotājmušas ir sastopamas uz koku lapām un stumbriem, arī uz ziediem un ūdensaugiem; kāpuri attīstās mitrā augsnē, meža zemsedzē, kritalās, dažām sugām kāpuri dzīvo ūdenī, attīstās upēs un strautos. Lai arī lielākā daļa sugu mājo mežā, vairākas sugas saistītas ar atklātām ainavām: pļavām, upju krastiem un pludmales kāpām.
Bioloģija
Īpaši savdabīgas ir dejotājmušu "dejas" kāzu lidojuma laikā (no tā cēlies arī dzimtas nosaukums). Tēviņš un mātīte veic sinhronas un diezgan sarežģītas kustības, tuvojoties un attālinoties, kustoties pa labi un pa kreisi, reizēm pārvietojoties pa apli vai astoņnieku. Deju kustības katrai dejotājmušu sugai ir atšķirīgas, tādējādi caur šādu deju tiek noteikta partnera piederība pareizajai sugai. Šīs dejas raksturojas arī ar to, ka tēviņi ņem līdzi visbiežāk labi iepakotu, zīda tīmeklī ietītu medījumu — sīku mušiņu vai odu. Reizēm zīda pauniņa ir tukša, bez kukaiņa. Pirms kopulācijas tēviņš šo „dāvanu” piedāvā mātītei, tādējādi glābjot savu paša dzīvību, jo mātītes bieži vien pēc kopulācijas var apēst arī tēviņu. Interesanti, ka šādu „dāvanu” partnerei sagādā arī no ziedu nektāra pārtiekošās sugas, un tēviņam nav jābaidās kļūt par partneres upuri.
Ana Ivanoviča
Ana Ivanoviča ( vai Ana Ivanović, dzimusi Belgradā, Serbijā) ir bijusī serbu tenisiste. Bijusi WTA ranga līdere 2008. gadā. Ana Ivanoviča ir 2008. gada Francijas atklātā čempionāta tenisā sieviešu vienspēļu uzvarētāja. 2007. gada Francijas atklātajā čempionātā tenisā Ivanoviča piekāpās Žustīnei Enānai un 2008. gada Austrālijas atklātajā čempionātā finālā zaudēja Marijai Šarapovai. Karjeras laikā izcīnījusi 15 WTA un 5 ITF titulus vienspēlēs.
Roberts Kubica
Karjera
Arī. gada sezonai Kubica vēl nebija gatavs, un komanda (mainījusi nosaukumu uz Lotus F1) sāka sezonu ar Kimi Reikenenu un Romēnu Grožānu.
Uga Skulme
Dzīvesgājums
Dzimis 1895. gada 20. maijā Jēkabpilī (Jēkabmiestā) kaļķu deģa Jēkaba un Jūlijas (dzimušas Ružes) Skulmju desmit bērnu ģimenē, no kuriem lieli izauguši tikai pieci- trīs brāļi (Kārlis (aktiera Valentīna Skulmes tēvs), Oto un Uga) un divas māsas (Elza Kristīne un Regīna). Mācījās Jēkabmiesta Ķestera skolā (1901—1903), tad Jēkabpils tirdzniecības skolā (1903—1909), vēlāk Dubultu ģimnāzijā (1909—1912) un Rīgas Aleksandra ģimnāzijā (1913). 1913. gadā apguva glezniecības iemaņas Jūlija Madernieka studijā un Pēterburgas Ķeizariskajā mākslas veicināšanas biedrības skolā. Izstādē pirmo reizi piedalījies 1914. gadā.
Mākslinieciskā darbība
Mākslinieku savienības biedrs no 1945. gada. Daudzpusīgs mākslinieks, kas strādājis dažādos žanros un tehnikās.
Biogrāfija
Aizsākumi
Par biogrāfijas aprakstu aizsākumu varētu uzskatīt laiku, kad pastāvēja senā Asīrija, Babilonija, Ēģipte un Divupe. Sākotnēji biogrāfijas pierakstīja augsti stāvošu personu sekretāri (kas pieraksta diktēto). Biogrāfijas bija iegravētas uz akmens vai māla plāksnēm.
Magazīna
Raksturojums
Patronas, kas ir magazīnā, šaujamierocī tiek ielādētas automātiski vai manuāli atkarībā no ieroča tipa, bet gandrīz vienmēr ar atsperes palīdzību. Dažas magazīnas var tikt pēc kārtas pielādētas ar aptverēm; pretēji parastajam nepareizajam priekšstatam, „aptvere” un „magazīna” nav sinonīmi. Šo vārdu nepareizas lietošanas piemērs ir vārda „banāna aptvere” lietošana, lai apzīmētu radziņveida magazīnu. Saistītas munīcijas patronlente, ko lieto lielākā daļa ložmetēju un kas kalpo kā munīcijas glabātava, bet ne padeves mehānisms, arī nav magazīna.
Iskolats
Latvijas padomes izveide
1917. gada 20. augusta (2. septembra pēc VS) Vidzemes Zemes padomes vēlēšanās no 40 deputātu vietām Latvijas Socialdemokrātija ieguva 24 vietas, Latviešu zemnieku savienība 15 un eseri 1 vietu, par Valdes priekšsēdi ievēlēja Iskolata priekšsēdētāju Oto Kārkliņu.
LPNP pretstāve
1917. gada 22. decembrī (4. janvārī pēc VS) Iskolats paziņoja, ka visas zemes padomes un pilsētu domes, nododot to mantas un naudas līdzekļus vietējām padomēm. Tāpat šajā sēdē nolēma ierosināt 12. armijas Kara revolucionārai komitejai līdz 1918. gada 1. janvārim (14. pēc VS) slēgt Latviešu Nacionālo padomi:
Likvidācija
Militārās operācijas "Dūres sitiens" (Operation Faustschlag) laikā vācu armija bez nopietnas pretestības pa dzelzceļa līnijām ātri virzījās uz priekšu. 18. februārī Vācijas karaspēks ieņēma Daugavpili un turpināja uzbrukumu Pleskavas virzienā. Vienlaicīgi sākās uzbrukums no Rīgas Valmieras un Valkas virzienā, kur atradās Iskolata valdības iestādes. 20. februārī vācu karaspēks ieņēma Cēsis, 21. februārī — Valmieru un 22. februārī — Valku.
Mēbiusa lente
Mēbiusa lente mākslā
Starptautiskais izejvielu atkārtotas pārstrādes simbols ir veidots Mēbiusa lapas formā.
Golda Meira
Golda Meira (he; līdz 1956. gadam Golda Meijersone, dzimusi Goldele Maboviča; — ) bija Izraēlas premjerministre laikā no 1969. līdz 1974. gadam.
Biogrāfija
1949. gadā ievēlēta Knesetā no Izraēlas strādnieku partijas (MAPAI) izvirzīto kandidātu saraksta. Kļuva par Darba ministru un atradās šajā postenī līdz 1956. gadam (šajā gadā mainīja vārdu un uzvārdu no Goldele Meijersone uz Golda Meira).
No 1956. līdz 1965. gadam Izraēlas Ārlietu ministre.
1974. gadā bija spiesta demisionēt un aizgāja no lielās politikas (pametot arī visus posteņus partijā). Laikā no 1977. līdz 1978. gadam vienīgais sabiedriskais amats, ko Golda Meira ieņēma, bija Ebreju kopienu izpētes biedrības goda prezidente.
Salaspils stadions
Salaspils stadions ir futbola un vieglatlētikas stadions Salaspilī, Latvijā. Tā ietilpība ir 648 vietas. Stadions tika atklāts 2008. gada 27. jūnijā. Stadionu būvēja kopš 2006. gada un tā izmaksas bija 1,5 miljoni latu.
ASV Antarktikas programma
Vēsture
Uzreiz pēc Otrā pasaules kara beigām 1946.—1947. gadā ASV Kara flote īstenoja operāciju “Highjump”, kuras laikā tika veikta plašu Antarktīdas teritoriju aerofotografēšana, kā arī ierīkota bāze Litlamerika IV uz Rosa šelfa ledāja. Organizatorisku nepilnību dēļ aerofotografēšana tika veikta ar tehnisku brāķi un 1947.—1948. gada sezonā flote organizēja operāciju “Windmill”, kuras uzdevums bija radušās nepilnības novērst.
Ciete
Ciete, agrāk saukta arī par stērķeli (no bar, Stärklis — 'ciete' ), ir augu polisaharīds, ko veido ar glikozīdsaitēm saistījušies glikozes atlikumi, kas sīkāk veido amilozi un amilopektīnu.
Atrašanās dabā un bioloģiskā nozīme
Ciete ir viens no galvenajiem ogļhidrātu avotiem uzturā. Ciete ir viegli sagremojama, jo zarnās fermenta amilāzes iedarbībā sašķeļas līdz glikozei. Kā tīra ciete, tā glikozes šķīdums vienādi ātri palielina glikozes daudzumu asinīs, jo ciete tiek sašķelta dažu minūšu laikā. Pārtikā esošā ciete var uzsūkties daudz lēnāk dažādu šķiedrvielu dēļ. Cietes nešķīstošie graudiņi, kas atrodas nevārītos kartupeļos, tikpat kā netiek sagremoti. Pupās esošā ciete ir ieslēgta šķiedrvielu apvalkā un 20% no tās nesagremotā veidā nokļūst resnajā zarnā.
Vēlā dzelzs laikmeta apmetnes un kapulauki Latvijā
Vēlā dzelzs laikmeta apmetnes un kapulauki Latvijā ir vēlā dzelzs laikmeta (9.-12./13. gadsimts) arheoloģiskie pieminekļi Latvijas teritorijā.
Kanādas zeltgalvīte
Kanādas zeltgalvīte ir daudzgadīgs, liels lakstaugs, kas augstumā sasniedz 70—150 cm. Lapu daudz, tās izvietojušās uz stublāja blīvi līdz pat ziedkopai, kas ir diezgan blīva, skarveidīga ar dzelteniem ziediem. Zied no jūlija līdz septembrim.
Krompahi
Cilvēki
Pēc etniskās piederības pilsētas iedzīvotāji ir slovāki (87 %) un čigāni (9 %). Pēc reliģiskās pārliecības: katoļi (91 %), pareizticīgie (4 %), grieķu katoļi (3 %).
Ājurvēda
Jēdziena skaidrojums
Burtiskā tulkojumā no sanskrita valodas jēdziens Ājurvēda ir divu vārdu Ājus (dzīvība) un veda (viedas zināšanas) saliktenis. Ājurvēdas pamatā ir senas uz pieredzi balstītas zināšanas un filozofiskas atklāsmes par cilvēka veselības un slimības fiziskajiem, mentālajiem un emocionālajiem cēloņiem.
Interneta bibliotēka Atlants
Par Interneta bibliotēkas Atlants darbu lejupielādi tiek prasīta samaksa, no kuras daļa ienākumu tiek izmaksāta darbu autoriem kā autoratlīdzība.
Interneta bibliotēkas Atlants misija
Interneta bibliotēkas Atlants misija ir izglītības kvalitātes veicināšana, zināšanu apkopošana, un kvalitatīvu tiešsaistes izziņu pakalpojumu sniegšana visplašākajam interesentu lokam.
Džordāno Bruno
Biogrāfija
Džordano Bruno sadedzināja 17. februārī Romas Ziedu laukumā (Campo de' Fiori), kur 1889. gada 9. jūnijā šai vietā uzstādīja tēlnieka Etores Ferāri veidotu pieminekli.
Murmanska
Vēsture
Krievijas Impērijai plāns uzbūvēt ostu aiz polārā loka radās 1870.-tajos gados. 1912. gadā Murmanskas apkārtnē ieradās pētnieku grupa, lai izvērtētu iespējas šeit izbūvēt ostu. 1915. gada 3. (16.) aprīlī tika dibināta Murmanskas osta Pirmā pasaules kara vajadzībām, lai iegūtu jūrasceļus ziemeļos. Vienlaicīgi tikai izbūvēta dzelzceļa līnija no Petrozavodskas līdz ostai. Galastacijas nosaukums bija Romanova Murmanā. 1916. gada 4. oktobrī šī jauni veidotā apdzīvotā vieta ieguva pilsētas statusu. Pēc Februāra revolūcijas 1917. gada 3. aprīlī Romanovu Murmanā pārdēvēja par Murmansku.
Midžs Jūrs
Biogrāfija un mūziķa karjera
Džeimss Mūrs ir dzimis Kamaslangas pilsētiņā Skotijas dienvidos strādnieku ģimenē. Agri sāk strādāt, bet no darba brīvajā laikā nodarbojas ar mūziku.
Ultravox
1979. gadā Jūrs pievienojas grupai Ultravox, kas tobrīd pārdzīvo nopietnu sastāva krīzi. Savus lielākos panākumus viņš gūst tieši darbojoties tās sastāvā — arī viņa sekmīgākie soloprojekti tiek realizēti paralēli darbojoties Ultravox. Jau pirmais albums ar Jūra piedalīšanos — Vienna (iznāk 1980. gada jūlijā) Apvienotajā Karalistē sasniedz 3. vietu topos un vēlāk iegūst platīnu. Tā paša nosaukuma singls kļūst par piekto pārdotāko 1981. gadā, gan nesasniedzot pirmo vietu singlu topos, bet noturas četras nedēļas otrajā vietā. Drīzumā (1981. gada septembrī) iznāk otrais Ultravox albums ar Jūra piedalīšanos — Rage in Eden, kas arī izrādās sekmīgs. Tas sasniedz ceturto vietu britu un piekto Zviedrijas topos. Albums Apvienotajā Karalistē iegūst zelta statusu.
Jakutska
Demogrāfija
Jakutskas iedzīvotāju skaits pieaug, atšķirībā no daudzajām Krievijas Federācijas pilsētām, kur tas samazinās. Dzimstības koeficients 2005. gadā bija 16,7, mirstības 9,5, bet dabiskais pieaugums bija 7,2 cilv. uz 1000 iedz. gadā.
Sensorās deprivācijas kamera
Sensorās deprivācijas kamera ir gaismu, skaņu un smaržu necaurlaidīga kamera, kurā organismi (visbiežāk cilvēki) peld cilvēka ādas temperatūras siltā sālsūdenī. To pirmoreiz izmantoja Džons K. Lillijs 1954. gadā, lai pārbaudītu sensorās deprivācijas iedarbību. Šīs kameras mūsdienās tiek izmantotas meditācijai un relaksācijai un pielietotas alternatīvajā medicīnā.
Luksemburgiešu valoda
Ārējās saites
aizmetnis
Rancāni (Nautrēnu pagasts)
Rancāni ir skrajciems Rēzeknes novada Nautrēnu pagasta ziemeļaustrumu daļā.
Sērrondanes kalni
Sērrondanes kalni (no) ir ap 250 km gara un līdz 80 km plata kalnu grēda Karalienes Modas Zemē Antarktīdā. Atrodas ap 170 km uz dienvidiem no okeāna piekrastes (Princeses Ranhillas krasta). Augstākā virsotne ir Dufeka kalns (2873 m).
Kalnus intensīvi pētījušas vairāku valstu ekspedīcijas, sevišķi Beļģijas un Japānas. Japāna no 1984. gada līdz 1991. gadam ziemeļu priekškalnēs uzturēja Asukas polārstaciju. Beļģija kopš 2009. gada uztur Prinseselizabetes polārstaciju.
.ve
Ārējās saites
Toppdomän
Aukstasiņu zirgi
Populārākās aukstasiņu zirgu šķirnes ir Šairas, Peršeronas, Klaidesdeilas, Ardeņa zirgi u.c.
Vengrova
Rakstos pirmoreiz minēta 1414. gadā. Starp XVI un XVIII gadsimtiem viens no Polijas reformācijas centriem. Līdz 2. pasaules karam pilsētā bija ievērojama ebreju minoritāte. Pilsētas baznīcas sakristejā atrodas metāla spogulis, kas esot piederējis burvim panam Tvardovskim un kas rādījis nākotni līdz 1812. gadā to esot saplēsis Napoleons, kad redzējis spogulī savu sakāvi Krievijā. Vengrovas baznīcas altāri un krucifiksu radījis baroka arhitekts Andreass Šliters (Andreas Schlüter).
Hosē Luiss Rodrigess Sapatero
Sapatero valdības laikā ir veikta Spānijas karaspēka izvešana no Irākas, karaspēka nosūtīšana uz Afganistānu, viendzimuma laulību legalizācija, smagāku sodu piemērošana noziegumiem vardarbībā pret sievietēm, smēķēšanas ierobežošana publiskās vietās, kā arī plašākas varas piešķiršana autonomijām un reģionālajām valdībām, tostarp Katalonijai.
Bejlerbejs
Osmaņu impērijas pirmsākumos par bejlerbeju sauca tikai vienu personu. Sultāns par Anatolijas un Rumēlijas bejlerbeju iecēla sevi. Laika gaitā impērija izpletās un tika izveidots atsevišķs Anatolijas bejlerbejliks, bet pēc tam bejlerbeju skaits jau sasniedza 40.
2016. gada Eiropas čempionāts futbolā
2016. gada Eiropas čempionāts futbolā jeb Euro 2016 bija 15. Eiropas čempionāts, kuru rīko UEFA. Šajā čempionātā piedalījās 24 komandas — par 8 vairāk nekā iepriekšējā. Tas no 2016. gada 10. jūnija līdz 10. jūlijam notika Francijā. Par čempioni kļuva Portugāle.
Daugavpils pilsētas partija
Daugavpils pilsētas partija (saīsināti: DPP) bija 2000. gadā izveidota reģionālā politiskā partija. Tā piedalījās Daugavpils domes vēlēšanās, kā arī, sadarbojoties ar valsts mēroga partijām un apvienībām, arī Saeimas vēlēšanās. Partija sadarbojās ar PCTVL un Saskaņas Centru Saeimas vēlēšanās, kā arī ar Latvijas Ceļu pašvaldību vēlēšanās. Vienīgais partijas pārstāvis 9. Saeimā bija Aleksejs Vidavskis, bet 10. Saeimā DPP pārstāvēja Aleksejs Burunovs. 2011. g. tika apstiprināts lēmums par DPP apvienošanos ar "Saskaņu".
Jūrmalas gatve
Jūrmalas gatvē ir dažāda veida dzīvojamā apbūve, kā arī atsevišķas sabiedriskas ēkas, tostarp Rīgas 34. vidusskola (Kandavas ielā 4) un Rīgas Mākslas un mediju tehnikums (Jūrmalas gatvē 90). Ielas sākuma posmā starp Slokas ielu un Dzirciema ielu tās pāra numuru pusē atrodas Latvijas Universitātes Botāniskais dārzs, savukārt Imantā tā šķērso Anniņmuižas parku.
Vēsture
Pirmoreiz minēta Rīgas sarakstos 1923. gadā ar nosaukumu Anniņmuižas iela (iet gar vēsturisko Anniņmuižu). 1938. gadā pārdēvēta par Jūrmalas gatvi. No 1942. līdz 1944. gadam atguva Anniņmuižas nosaukumu. 1944. gadā atkal pārdēvēta par Jūrmalas gatvi, un kopš tiem laikiem nosaukums vairs netika mainīts.
Darjus Kasparaitis
Spēlētāja karjera
1992. gada NHL draftā viņu Ņujorkas "Islanders" izraudzījās ar kopējo 5. kārtas numuru. NHL karjeras laikā pārstāvējis vēl Pitsburgas "Penguins", Kolorādo "Avalanche" un Ņujorkas "Rangers". Individuāli veiksmīgākā regulārā sezona līgā viņam bija 1992.—1993. gada sezona, kad izdevās kopumā savākt 21 rezultativitātes punktu (4 vārti un 17 rezultatīvas piespēles). Pēc karjeras Ziemeļamerikā beigām sācis spēlēt Krievijā — Sanktpēterburgas SKA sastāvā vispirms Krievijas Superlīgā, pēc tam KHL. 2010. gada aprīlī beidzis karjeru.
Džuzepe Farina
Itālis piedzima Turīnā un ieguva iesauku "Nino". Slavenais inženieris Batista Farina (pazīstams arī kā Pininfarina) bija viņa tēvocis. Viņš debitēja Formula 1 pasaules čempionātā jau pirmajā sezonā, turklāt uzvaru izcīnīja jau pirmajā sacīkstē. Ar trim uzvarām no septiņām, Farina pārliecinoši kļuva par pirmo F1 pasaules čempionu. Viņš vēlāk nespēja atkārtot. gada panākumus un viņa labākais rezultāts bija vicečempiona tituls. gadā. Pēc. gadā pilots beidza savu karjeru 49 gadu vecumā. Viņš gāja bojā autoavārijā, dodoties uz. gada.
Fricis Roziņš
Dzīvesgājums
1896. gadā Roziņš atjaunoja studijas juridiskajā fakultātē, bet 1897. gada vasarā viņu apcietināja sakarā ar apsūdzību piederībā Jaunās strāvas kustībai. Tā paša gada septembrī viņu atbrīvoja no Liepājas cietuma un lika uzturēties tēva mājās Tāšu Padures pagasta "Bušupos".
Derons Viljamss
Divas reizes ticis iekļauts līgas simboliskajā otrajā izlasē (2008, 2010), savā debijas sezonā tika iekļauts NBA simboliskajā debitantu pirmajā izlasē, piedalījies 2010. un 2011. gada Visu zvaigžņu spēlēs.
Galvkāji
Sistemātika
Klase
AKS-74U
Pirmo reizi ar AKS-74U tika apbruņoti Padomju Savienības Armijas desantnieki 1982. gadā. Plašu izplatību ieguva arī iekšlietu struktūrās un apsardzes uzņēmumos. Krievijas Iekšlietu ministrija pašlaik nomaina AKS-74U uz AK-105. AKS-74U izgatavo Tulas ieroču rūpnīca ar nosaukumu AKSU-74. Teroristu organizācijas "Al-Qaida" līderis Osama bin Ladens video pārraidēs ir redzams ar AKS-74U.
Wishmaster
Dziesma "Wishmaster" ir atzīts par vienu no Nightwish lielākajiem hītiem, parādoties dažādos labāko dziesmu izlašu albumos. Kopš izlaišanas tā ir atkārtota dziesma koncertos un ir parādīta koncertieraksta DVD End of an Era, kas ir izdots 2005. gadā. Arī Dark Passion Play tūres koncertos tā tika bieži izpildīta dziesma, kaut grupa nomainīja vokālisti. Jaunais orķestra ievads tika ierakstīts kopā ar Dark Passion Play albumu. Dziesma tika ievesta atpakaļ metāla aprindās, kā kaverversija metāla a-capella grupas Van Canto izpildījumā 2008. gadā. Vēl atkārtotas koncertieraksta dziesmas ir "She Is My Sin", "Dead Boy's Poem" un "Come Cover Me".
Wishmaster bija Somijas topa līderpozīcijā, albums arī debitēja Eiropas topos, iegūstot 21. vietu Vācijas un 66. vietu Francijas topos. Wishmaster Somijā ir pārdots vairāk nekā 77 000 kopijās.
Igaunija
Ģeogrāfija
Kristālisko pamatklintāju Igaunijas teritorijā klāj biezs nogulumiežu slānis, ko pārsvarā veido kaļķakmens, dolomīts, māls un smilšakmens. Kaļķakmens atsedzas Igaunijas ziemeļu piekrastē, bet smilšakmens atsegumi Dienvidigaunijas upju ielejās.
Dzīvā daba
Līdz ar neatkarības atgūšanu 1991. gadā Igaunijā regulāri tiek veikts darbs pie dabiskās vides saglabāšanas, uzlabošanas un aizsardzības. Ir samazināts gaisa un ūdens piesārņojums, palielināta mežu platība. Aptuveni desmitā daļa no valsts ir dabas aizsardzības teritorijas. Igaunijā ir pieci nacionālie parki — Lahemā nacionālais parks (izveidots 1971. gadā), Karulas nacionālais parks (1993), Somā nacionālais parks (1993), Vilsandi nacionālais parks (1993) un Matsalu nacionālais parks (2003) —, kā arī 167 dabas rezervāti.
Alfrēds Kalniņš (komponists)
Biogrāfija
Alfrēds Kalniņš dzimis 1879. gada 23. augustā Cēsīs. Viņa tēvs Jānis Kalniņš bija laukstrādnieks, māte — Rozālija Ūferse bija muižkunga meita, bet, palikusi gandrīz bez izglītības, strādāja fizisku darbu mājā un virtuvē. No 1886. līdz 1894. gadam A. Kalniņš mācījās klavieru un vijoles spēli Cēsu proģimnāzijā, Bērzaines ģimnāzijā un Millera reālskolā. Visnopietnākās mācības bija pie R. Štarkes, ģimnāzijas mūzikas skolotāja, diriģenta un ērģeļnieka, arī komponista. Jau desmit gadu vecumā A.Kalniņš sāka vingrināties ērģeļu spēlē Cēsu Jāņa baznīcā. No 1897. līdz 1901. gadam A. Kalniņš mācījās Pēterburgas konservatorijā, kur apguva ērģeļu spēli un kompozīciju teoriju. 1903. gadā Kalniņš pārcēlās uz Pērnavu, kur strādāja Sv. Nikolaja baznīcā par ērģelnieku, kora diriģentu un skolotāju Pērnavas zēnu ģimnāzijā. Kad Alfrēds Kalniņš atgriezās Latvijā, viņš sāka strādāt par ērģelnieku Sv. Annas baznīcā Liepājā, kā arī vadīja Liepājas Dziedāšanas un mūzikas biedrības kori.
1920. gadā viņš pārcēlās uz Rīgu, kur bija Izglītības ministrijas Mūzikas nodaļas vadītājs un mūzikas padomes priekšsēdētājs, strādāja par ērģelnieku Sv. Jēkaba baznīcā, rakstīja kritikas, bija Latvijas Universitātes studentu kora "Dziesmuvara" diriģents un darbojās Latvijas Nacionālajā operā, kur vadīja savu operu "Baņuta" un "Salinieki" pirmiestudējumus (1920, 1926). 1926. gadā Alfrēds Kalniņš bija VI Vispārējo dziesmu svētku virsdiriģents. Gadu vēlāk Kalniņš izceļoja uz ASV un strādāja par ērģelnieku Ņujorkā, sniedza privātstundas, uzstājās koncertos, kā arī komponēja. 1933. gadā komponists atgriezās dzimtenē un strādāja par Rīgas Doma baznīcas ērģelnieku.
Muzikālās daiļrades raksturojums
Alfrēda Kalniņa mantojums pieder pie visvērtīgākajiem latviešu mākslas dārgumiem, un tāpēc viņš ir iekļauts Latvijas kultūras kanonā. Ar saviem skaņdarbiem komponists ierakstījis pilnīgi savdabīgu, vienreizēju lappusi latviešu mūzikā, radot specifisku stilu, kura ietekme manāma vēl mūsu dienās vairāku komponistu daiļradē.
Rīgas strādnieku deputātu padome
Rīgas strādnieku deputātu padome bija viena no pirmajām padomēm Latvijā, kas tika nodibināta Rīgā neilgi pēc Februāra revolūcijas 1917. gada 7. (20.) martā. Padome darbojās līdztekus Rīgas pašvaldībai un dublēja Krievijas Republikas pagaidu valdības ieceltā Vidzemes guberņas komisāra Andreja Krastkalna funkcijas. Jau 11. maijā Rīgas strādnieku deputātu padome ievēlēja jaunu izpildkomiteju, kas pievienojās lielinieciskās Latvijas Sociāldemokrātijas platformai. Viens no izpildkomitejas locekļiem bija Bruno Kalniņš.
Grieķija
Grieķija ir Eiropas Savienības dalībvalsts kopš 1981. gada. NATO dalībvalsts tā ir kopš 1952. gada, bet OECD dalībvalsts kopš 1961. gada.
Jaņa Rozentāla studija
Darbība
Studija pastāvēja no 1906. gada līdz 1910. gadam, kad to vadīja Janis Rozentāls. Studijā tika zīmēti kaili un apģērbti modeļi, ģipša maskas, gleznotas ainavas un modeļi (biežāk uz kartona), darinātas skices.
Zaļā vārna
Latvijā
Līdz 19. gadsimta beigām zaļo vārnu Latvijā dēvēja par zilo vārnu. Tikai 20. gadsimta 30. gados to sāka saukt arī par zaļo vārnu. Kādu laiku valodā lietoja abus nosaukumus, tomēr nosaukums "zaļā vārna" izkonkurēja nosaukumu "zilā vārna". Nosaukuma maiņai nav saprotama pamatojuma, jo putna apspalvojums izskatās gaiši zils, nevis zaļš. Baltvācu dabas pētnieki jau 18. gadsimtā ir aprakstījuši zaļo vārnu, pieminot, ka tās ir bieži sastopamas Vidzemē un Kurzemē, bet visvairāk Pierīgas sausajos priežu mežos. 18. gadsimtā zaļo vārnu sauca ne tikai par zilo vārnu, bet arī par Kurzemes papagaili.
12 pērtiķi
Filma ieguva pozitīvas kritiķu atsauksmes un pasaules ieņēmumi sastādīja 168 miljonus ASV dolāru. Breds Pits par lomu šajā filmā tika nominēts Amerikas Kinoakadēmijas balvai kā labākais otrā plāna lomas aktieris, kā arī saņēma savu pirmo Zelta globusa balvu.
Mehiko
Vēsture
1986. gadā Mehiko notika Pasaules čempionāts futbolā.
Gruzija
Gruzija (ka, Sakartvelo), no 1991. līdz 1995. gadam Gruzijas Republika, ir valsts Eiropas austrumos, Melnās jūras austrumu krastā. Tā robežojas ar Krievijas Federāciju ziemeļos, Azerbaidžānu austrumos, Armēniju un Turciju dienvidos.
Vēsture
Senajos laikos Gruzijas teritorijā atradās divas valstis, Kolhīda Sengrieķu mitoloģijā tika uzskatīta par leģendārās zelta aunādas atrašanās vietu. Mūsu ēras sākumā tā nonāca Romas impērijas ietekmē. 9. gadsimtā mūsdienu Gruzijas teritorijā izveidojās vairākas valstis un 1008. gadā tika izveidota Gruzijas Karaliste, kas pastāvēja līdz 1490. gadam. Pēc tam valsts sašķēlās vairākās mazākās karalistēs: Kartlijā, Kahetijā un Imeretijā, kuras cīnījās savā starpā par dominanti reģionā.
Ģeogrāfija un klimats
Gruzijas reljefu var iedalīt četrās daļās. Ziemeļos atrodas Lielais Kaukāzs, kas veido dabisku robežu ar Krievijas Federāciju, Lielajā Kaukāzā atrodas arī Gruzijas augstākais punkts — 5 201 metru augstais Šhara un (Abhāzijā) dziļākā ala pasaulē, kuras dziļums saskaņā ar pēdējiem mērījumiem ir vismaz 2140 metri. Rietumos, kur valsts robežojas ar Melno jūru, plešas līdzenums, kas ietver arī subtropiskās Kolhīdas zemienes. Dienvidos atrodas Mazā Kaukāza austrumu daļa, kas ietiecas arī kaimiņos esošajās Turcijā un Armēnijā, savukārt valsts austrumu daļā ap galvaspilsētu Tbilisi atrodas plakankalne. Valstī ir ap 25 000 upju no kurām lielākā ir 1364 kilometrus garā Mtkvari, kas iztek no Turcijas un caur Tbilisi plūst tālāk uz Gruzijas kaimiņvalsti Azerbaidžānu, kur ietek Kaspijas jūrā. Gruzija atrodas uz mērenās un subtropu joslu robežas, klimatu ietekmē arī kalni, kas sadala valsti rietumu un austrumu daļās. Zemienēs ir relatīvi silts visu gadu, bet kalnainos apgabalos ir ievērojami vēsāks, valsts rietumu daļā klimats ir mitrāks nekā austrumos.
Ekonomika
Gruzijas ekonomikā liela nozīme ir lauksaimniecībai. Pēc Padomju Savienības sabrukuma Gruzijas lauksaimniecības sektoram izdevās samērā viegli atkopties, jo Gruzijā kolektivizācija bija notikusi mazākos apmēros nekā citur PSRS. Galvenais kultūraugs ir tēja, audzē arī citrusaugļus, vīnogas, kviešus, miežus, tabaku un dārzeņus. Lielākās nozares ir pārtikas apstrāde un vīnrūpniecība. Agrāk labi attīstīta bija arī tūrisma industrija, taču tā cietusi no valstī notiekošajiem nemieriem. Valstī notiek mangāna, vara un citu metālu ieguve. Pastāv arī mašīnrūpniecība, tekstilrūpniecība un ķīmiskā rūpniecība.
Lidmašīna
Lidmašīna ir par gaisu smagāks aerodinamiskas formas gaisa kuģis ar nekustīgiem spārniem, kura kustībai nepieciešamā vilkme tiek radīta ar reaktīvā dzinēja vai propelleru palīdzību (gaisa kuģus ar kustīgiem spārniem sauc par ornitopteriem). Lidmašīna spēj pārvietoties atmosfērā ar lielu ātrumu, izmantojot spārnu cēlējspēku, lai noturētos gaisā (gaisa kuģus, kas izmanto vertikāli novietota propellera cēlējspēku, sauc par helikopteriem). Atšķirībā no planieriem, lidmašīnām ir dzinēji. Vairumam lielo pasažieru un militārām lidmašīnām ir reaktīvie dzinēji, kas ļauj tām lidot augstu un ar lielu ātrumu. Mazās lidmašīnas joprojām izmanto iekšdedzes dzinējus un propellerus, jo reaktīvie dzinēji ir dārgi un tērē daudz degvielas.
Lidmašīnu vadīšana
Katrai lidmašīnai ir trīs galvenās vadības sistēmas:
Sarkanpieres jakāns
Reprodukcija
Ja kādu iemeslu dēļ mātīte iet bojā, viņas teritoriju pārņem jauna mātīte. Tādā gadījumā vecās mātītes cālēniem draud briesmas, jo tos var nogalināt jaunā teritorijas saimniece, kas nogalināto cāļu vietā tēviņam ligzdā izdēj jaunas olas. Tēvs par saviem cālēniem rūpējas 2 mēnešus, mācot meklēt barību uz lapām un zem lapām Kad cālēni paaugas, tie cāļa pūkas nomaina pret pieaugušu putnu spalvām, bet to apspalvojums ir atšķirīgs. Jaunie putni ir balti ar kastaņbrūnu muguru un galvas virspusi, tiem nav arī sarkanās sekstes.
1978. gada FIFA Pasaules kauss
Spēle par 3. vietu
Brazīlija 2-1 Itālija
Automaģistrāle
Automaģistrālēs brauktuves ir atdalītas ar barjeru vai kādu citu tehnisko būvi. Tajās nav mazāk par divām brauktuves joslām vienā virzienā, un bieži sastopama plata ceļa nomale ārkārtas apstāšanās gadījumiem.
2011. gada F1 sezona
Sacīkstes
Atsauces:
Knābjgalvju kārta
Knābjgalvji (Mecoptera) ir salīdzinoši neliela, bet sena kukaiņu kārta. Ir zināmas ap 600 mūsdienu un ap 400 izmirušās knābgalvju sugas. Fosilie knabjgalvji ir zināmi jau no perma perioda.
Morfoloģija
Tāpat kā tīklspārņiem, knābjgalvjiem ir raksturīgi divi pāri vienādi attīstīti, caurspīdīgi, tīklveida spārni ar neregulāriem plankumiem. Spārnu virsmu var klāt sīki matiņi. Knābjgalvji ir vāji lidotāji, un daudzām ģintīm spārni ir pakļauti redukcijai (līdz pat pilnīgai pazušanai). Īpaši tas raksturīgs Apteropanorpidae un Boreidae dzimtām. Boreīdu spārni reducējas līdz sklerotizētēm plāksnītēm, bet tēviņiem tie pārtop par šauriem āķīšiem, kurus tie kopulācijas laikā izmanto mātīšu satveršanai. Kājas lielākajai pārstāvju daļai ir skrējēja tipa ar piecu posmu pēdiņu un diviem nadziņiem. Īpaša skrējējkaju nozīme ir bezspārnu knābgalvju formām. Plēsēju (Bittacidae) pārstāvjiem ir tikai viens nadziņš. Turklāt to piektais posmiņš spēj piespiesties pie ceturtā. Šīs dzimtas ekstremitātes ir tik garas, ka tie ārēji sāk līdzināties garkājodiem. Knābjgalvjiem ir raksturīgs tievs, izstiepts 10—posmu vēders, aizmugurējā galā izliekts uz augšu. Tēviņiem vēdera galā ir paresninājums ar kopulacijas orgāniem, kas dara to līdzīgu skorpionu vēderam.
Trulli
Konstrukcija
Trulli sienas ir diezgan biezas, un tas nodrošina vēsumu karstā laikā un siltumizolāciju ziemas periodā. Namus cēla divos līmeņos, un uzkāpšanu otrā stāvā nodrošināja pieliekamās trepes. Lielākajā trulli daļā zem katra koniskā jumta atrodas atsevišķa istaba. Māja ar vairākām istabām tika būvēta ar vairākiem jumtu konusiem, kur katrs konuss nosedza atsevišķu istabu. Jumtu konusus sedza ar ar čiankarellu (chiancarelle), nelielām kaļķakmens plāksnēm. Namu ārsienas un iekšpusi balsināja ar kaļķi.
Juhamati Āltonens
Juhamati Āltonens (dzimis 1985. gada 4. jūnijā) ir somu hokejists, labās malas uzbrucējs, Somijas hokeja izlases dalībnieks. Pašlaik (2017) Āltonens spēlē SM līgas vienībā Helsinku HIFK.
Amerikas āpsis
Uzvedība
Amerikas āpsis pamatā ir aktīvs nakts laikā, lai gan var iziet medībās arī dienas laikā. Atšķirībā no Eiropas āpša tie neguļ ziemas miegu, bet ziemas laikā ir mazāk aktīvi, pavadot ilgas stundas guļot. Ir novērots, ka starp ēdienreizēm āpsis var nogulēt 29 stundas no vietas. Ziemas laikā āpsim patīk alu atstāt siltās, saulainās dienās.
Sistemātika
Amerikas āpsim ir 3 pasugas:
Rianna
Biogrāfija
Pēc salīdzinoši tumšā 2009. gada albuma "Rated R", Rianna, reaģējot uz jaunākajām tendencēm R&B mūzikā, proti, klubu mūzikas bītu invāziju, atgriezās ar dejisku, vieglu deju singlu "Only Girl (In the World)", kuru producējusi norvēģu producentu grupa StarGate — Mikkel SE komanda arī Rianas trešajā albumā "Good Girl Gone Bad" albumā bija atbildīga par tituldziesmu un veiksmīgo "Don't Stop the Music". Rezultātā 2010. gada novembrī tika izdots mūziķes piektais studijas albums "Loud". No "Loud" tika izdoti tādi veiksmīgi singli kā "Only Girl (In the World)", "What's My Name?", "S&M" un "California King Bed".
Tadeušs Reihšteins
Mācījās un strādāja Cīrihes augstākajā tehniskajā skolā. 1933. gadā atklāja C vitamīnu sintēzes procesu, kas tagad nosaukts viņa vārdā par Reihšteina procesu.
Sardīnijas gundega
Izplatība
Suga sastopama Rietumeiropā un Ziemeļāfrikā. Latvijā ir sastopams ļoti reti. Aug tīrumos, nezālienēs, pie dzelzceļiem.
Juris Celmiņš
Politiskā darbība
Bijis PSKP biedrs un LKP Tukuma rajona ideoloģijas nodaļas vadītājs.
Transports
Vadības, ekspluatācijas un apkalpošanas sistēmas ietver transporta uzņēmumus, garāžas, stāvvietas, remontdarbnīcas u.c.
Dienvidaustrālija
Ekonomika
Štata ekonomikas pamatā ir lauksaimniecība, ražošana un kalnrūpniecība. Pēdējā laikā valstī aktīvi attīstās finanšu sektors.
Ražošanas nozarei ir svarīga loma štata ekonomikā, nodrošinot 15% no Dienvidaustrālijas IKP un ievērojamu daļu no eksporta. Štatā atrodas automašīnu ražošanas uzņēmumi (44% no visiem valstī saražotajiem automobiļiem 2006.gadā) un to sastāvdaļu ražošana, farmācijas un aizsardzības uzņēmumi (2,1% no IKP, 2002-2003). Dienvidaustrālijas ekonomika ir vairāk orientēta uz eksportu nekā jebkura citā Austrālijas štatā. Eksporta ieņēmumi ir aptuveni 10 miljardi Austrālijas dolāru gadā, kas ir par 8,8% vairāk laika posmā no 2002. līdz 2003. gadam.
Badmintons
Badmintons olimpiskajās spēlēs
Olimpiskajās spēlēs nekad nav piedalījušies Latvijas badmintonisti, toties Igaunija un Lietuva ir tikusi pārstāvēta.
Ļaunā gundega
Apraksts
Lapu garums 2—4 cm, platums līdz 5 cm. Tās staraini šķeltas vai dalītas, mazliet sukulentas, plūksnu forma variē no lineāras līdz olveidīgai. Plūksnas mala zobaina vai gluda. Ūdenī augošiem eksemplāriem piezemes lapas garos kātos, plātne sekli daivaina vai šķelta, guloša uz ūdens virsmas.
Izplatība
Plaši izplatīts Eiropā, ieskaitot Britu salas, Ziemeļamerikā, Ziemeļāfrikā no Ēģiptes līdz Marokai, Āzijā no Turcijas un Sīrijas caur Vidusāziju, Kaukāzu, Krieviju līdz Ķīnai un Japānai. Arī Indijas ziemeļos, Nepālā. Austrālijā salas dienvidos un austrumos.
Riekstukalns
Riekstukalns ir apdzīvota vieta Ķekavas novada Baldones pagastā. Atrodas 5 km no pagasta centra Baldones, 23 km no novada centra Ķekavas un 39 km no Rīgas. Apdzīvotā vieta sākusi veidoties pēc 1959. gada, kad Riekstukalna apkārtne tika izvēlēta par vietu Latvijas Universitātes observatorijas būvei. Riekstukalnā atrodas Baldones observatorijas komplekss, vairākas dzīvojamās mājas. Netālu ir divas slēpošanas trases — «Riekstukalns» un «Mežkalni», kā arī viesu nams «Mežkalni». Dienvidaustrumos no Riekstukalna atrodas karsta iegruvumezers Liliju ezers.
Likums
Saistība ar morāli
Uz likuma un morāles saistību var skatīties arī vadoties no Aristoteļa formulējuma, ka cilvēks ir "politisks dzīvnieks" — tas ir dzīvnieks, "kura dabā" ir dzīvot polisā jeb kopienā ar citiem cilvēkiem — tas ir ieinteresēts taisnīguma jeb ētiskas un tāpēc morāli atbalstāmas kārtības uzturēšanā šajā kopienā.
Latvijas Tehniskā divīzija
Tehnisko divīzija bija dažādu kara tehnisko daļu sakopojums, ko izveidoja 1922. gada 16. janvārī. Visu divīzijas pastāvēšanas laiku to komandēja ģenerālis Jānis Kurelis.
Hāga
Iestādes un ievērojamas vietas
Starptautiskā Kriminālā tribunāla bijušajai Dienvidslāvijai, Starptautiskās Justīcijas tiesas, Starptautiskās Krimināltiesas, Europol un Eurojust mītnes vieta.
BIM
Šo terminu ir popularizējis Jerry Laiserin, galvenokārt to skaidrojot kā ar celtni saistīto procesu digitālo attēlošanu ar nolūku atvieglot informācijas digitālā formāta apmaiņu un savietojamību. Šo iespēju piedāvā vairākas tehnoloģiju ražošanas kompānijas, kā, piemēram, SOFTTECH, Autodesk, Bentley Systems, Graphisoft, CADdetails un citas.
Nākotnes potenciāls
Green Building XML ir topoša shēma, BIM darbības sadaļa, koncentrēta uz zaļās arhitektūras ekspluatēšanu.
Būvuzņēmēji
BIM piedāvā:
Ventspils komturi
Ventspils komturi bija Livonijas ordeņa Ventspils komturejas pārvaldnieki laikā no 1291. līdz 1562. gadam. Pēdējais Ventspils komturs 1561.-1562. gadā bija bijušais Livonijas ordeņa maršals Jaspers no Minsteres.
Trejsavienība (1882)
Sākoties Pirmajam pasaules karam Itālija faktiski pameta Trejsavienību, jo neuzsāka aktīvu karadarbību Vācijas un Austroungārijas pusē. Oficiālā Itālijas izstāšanās notika 1915. gada 23. maijā, kad tā iestājās Antantē un sāka karadarbību pret Austroungāriju un Vāciju. Oficiāli Itālijas izstāšanās tika pamatota ar to, ka Austroungārija pieteica karu Serbijas karalistei nevis Serbija uzbruka Austroungārijai, tādēļ šī valsts ir bijusi agresore konkrētajā gadījumā.
Mehikormas bāka
Raksturojums
2008. gadā Igaunijas pasts izdeva pastmarku ar Mehikormas bākas attēlu.
Tritikāle
Tritikāle (× Triticosecale) ir labības augs, kas izveidots, krustojot kviešus (Triticum) un rudzus (Secale). Tā tika pirmoreiz iegūta laboratorijās 19. gadsimta beigās Skotijā un Zviedrijā. Tritikāle apvieno kviešu augsto ražības potenciālu un labo graudu kvalitāti ar rudzu izturību pret vides apstākļiem (ieskaitot augsnes īpašības) un slimībām.
Publicis Groupe
Publicis Worldwide ir viens no lielākajiem reklāmas aģentūru tīkliem Eiropā. Tas ietilpst reklāmas un komunikāciju aģentūru grupā Publicis Groupe S.A. Kopējais darbinieku skaits Publicis Worldwide ir vairāk kā 8900 darbinieku 82 pasaules valstīs, kas strādā ar tādiem pasaules mēroga zīmoliem kā — Heineken, Hewlett Packard, L’Oreal, Nestle, Renault un UBS.
Vladimirs Popovkins
1986. gadā pabeidza Dzeržinska kara akadēmiju. No 1989. gada dienēja PSRS Aizsardzības ministrijas kosmisko līdzekļu priekšnieka pārvaldē. No 1991. gada dienēja Bruņoto spēku ģenerālštāba galvenajā operatīvajā pārvaldē; no 1999. gada — pārvaldes priekšnieks.
2001. gadā Popovkins kļuva par jaunizveidotā kosmiskā karaspēka štāba priekšnieku. 2004. gada 10. martā viņš kļuva par kosmiskā karaspēka komandieri. 2008. gada 30. jūnijā Popovkins iecelts par Krievijas Federācijas Bruņoto spēku bruņojuma priekšnieku un vienlaicīgi — aizsardzības ministra vietnieks. 2009. gadā Vladimirs Popovkins atvaļināts no militārā dienesta rezervē, bet saglabāti iepriekšējie amati.
Izraēlas slimnīcā Vladimirs Popovkins mira no vēža.
Hokaido
Hokaido prefektūras administratīvais centrs ir Saporo, kas ir lielākā salas pilsēta pēc iedzīvotāju skaita. Saporo ir salas rūpniecības, tirdzniecības un tūrisma centrs. 1972. gadā šajā pilsētā notika ziemas olimpiskās spēles. Citas nozīmīgas Hokaido salas pilsētas ir Hakodate, Otaru un Murorana.
Turaidas evaņģēliski luteriskā baznīca
Vēsture
Tagadējā Turaidas koka baznīca celta 1750. gadā. Tā ir viena no senākajām lauku amatnieku celtajām baznīcām Latvijā. Barokālais zvanu tornītis uzcelts 1808. gadā. Līdz tam zvans bijis iekārts baļķos baznīcas ārpusē. Baznīcas interjers šobrīd ir saglabāts tāds, kāds tas bija 18. gadsimtā. Baznīcas altāris izgatavots 18. gadsimta vidū, tāpat arī kungu soli un mazie soliņi, kuros, pēc baroka parauga veidotajos rotājumos, izpaužas tautas ornamentācijas tradīcijas. Altārglezna "Golgāta" ir nezināma 17. gadsimta mākslinieka darbs. Baznīcas interjeru 1926. gadā papildināja jauna altārglezna „Jēzus Ģetzemanes dārzā”, kuru vairāku līdzīgu altārgleznu-kopiju autors mākslinieks Jānis (K.I.) Šēnbergs darinājis 1920. gados pēc mākslinieka H. Hofmaņa Ņujorkā esošā Riversaidas oriģināla .
Kristīna Orbakaite
Dzīvesgājums
1996. gadā Kristīna Orbakaite uzstājās Ņujorkas Carnegie Hall, piedalījās priekšvēlēšanu akcijā «Balso vai zaudēsi» Borisa Jeļcina atbalstam. 1996. gada rudenī klajā nāca Kristīnais otrais albums «Ноль часов ноль минут». Vienlaicīgi ar albuma izdošanu klajā nāca arī videoklipi dziesmām «Tango» (Танго) un «Pūpoliņi» (Вербочки), un video duets ar Pāvelu Dementjevu «Sāpes» (Боль).
Ģimene
Orbakaites māte ir Alla Pugačova. Viņas tēvs ir Mikols Edmunds Orbaks, lietuviešu cirka mākslinieks un režisors. 2005. gadā Kristīna apprecēja krievu izcelsmes amerikāņu biznesmeni Mihailu Zemcovu. Kristīnai Orbakaitei ir divi dēli: Ņikita (dzimis ) un Denijs (dzimis ), un meita Klaudija (dzimusi ).
Ēriks Hills
Ēriks Hills ir latviešu izcelsmes ASV fotogrāfs, žurnālists, Pulicera balvas laureāts.
Palmu krabis
Palmu krabja ejkājas
Arī nākamie divi ejkāju pāri ir lieli un spēcīgi, nobeidzoties ar smailiem galiem. Pateicoties tiem, palmu krabis spēj rāpties kokos un citās vertikālās virsmās, kā arī pa horizontālu virsmu apakšām ar kājām gaisā. Ar šīm kājām tas caurdur arī kokosriekstus to plānakajos punktos.
Bioloģija
Pieaugušie palmu krabji barojas ar augļiem, sēklām, lapām un kritušo palmu serdēm. Tie barojas arī ar maitu un citām dzīvnieku izcelsmes vielām, ja ir tāda iespēja. Tie apēd ne tikai savu veco eksoskeletu, bet uzlasa arī citu vēžveidīgo nomestās čaulas. Tādējādi palmu krabis iegūst kaļķi, kas ir tik nepieciešams, lai attīstītos vēdera posma eksoskelets. Suga asociējas, pirmkārt, ar kokosriekstiem, kurus tas uzlasa pa zemi. Šo krabi ļoti bieži var novērot, kāpjam arī palmā, lai iegūtu kāroto augli. Pēc tam krabis ar asajām kājām caurdur kokosriekstu plānajos punktos, bet ar spīlēm uzlauž rieksta čaumalā caurumu, līdz spēj piekļūt pie kārotā mīkstuma. Tomēr, lai arī palmu krabis spēj uzlauzt lielo riekstu, tas nav tā galvenais iztikas avots. Palmu krabis daudz dzer jūras ūdeni, lai saglabātu sāls balansu organismā. Tas ir aktīvs nakts laikā, dienu pavadot, noslēpies pašraktā alā. Vēsturiski cilvēki nav spējuši pieņemt lielo palmu krabi un medī to pie mazākās iespējas. Tomēr mūsdienās, aizsargājot sugas izdzīvošanu, jau vairākās vietās ir aizliegtas krabja medības.
Slampes pagasts
Slampes pagasts ir viena no Tukuma novada administratīvajām teritorijām tā austrumos. Robežojas ar sava novada Degoles, Lestenes, Džūkstes un Smārdes pagastiem, Jelgavas novada Valgundes pagastu, Mārupes novada Salas pagastu un Jūrmalas pilsētu.
Hidrogrāfija
Cauri Slampes pagastam plūst Slampe, Džūkste, Vašleja, Vēršupīte, Skudrupīte un Stirnupīte. Slampes centrā atrodas Slampes ūdenskrātuves. Pagasta teritorijā iestiepjas Lielais Ķemeru tīrelis; ir arī mazāki purvi kā Praviņu purvs, Zirņu purvs, Baušķenieku purvs un Spirgus tīrelis.
2008. gada laikapstākļi Latvijā
Gada raksturojums pa gadalaikiem
Lai gan jūnijā un jūlijā nokrišņu daudzums kopumā bija zemāks par normu, atsevišķās dienās tika novērotas stipras lietusgāzes ar lielu nokrišņu daudzumu. 28. jūnijā Gaiziņkalnā nolija 87,6 mm nokrišņu, kas ir vairāk kā visa mēneša nokrišņu norma. Tas bija vislielākais diennakts nokrišņu daudzums kādā vietā Latvijā visā 2008. gadā. Intensīvi daudzviet Latvijā lija arī 14. jūlijā — Kolkā, Mērsragā, Alūksnē un Gulbenes rajona Velēnā šai dienā nolija ap 50—60% no mēneša nokrišņu normas. Vietām no vareniem gubu—lietus mākoņiem šai dienā zemi sasniedza arī neparasti lieli krusas graudi. Latvijas lielākajā daļā daudz lija arī augustā. Kopumā Latvijā tas bija ceturtais ar nokrišņiem visbagātākais vasaru noslēdzošais mēnesis. Ainažos, Alūksnē un Kolkā mēneša nokrišņu daudzums bija tuvu ilggadīgajā periodā šajās vietās novērotajam vislielākajam augusta nokrišņu daudzumam, bet Pāvilostā tik daudz nokrišņu augustā tika novērots pirmoreiz.
Gada raksturojums pa mēnešiem
Ar mēneša vidējo gaisa temperatūru +7,2 °C (2,5 grādus virs ilggadīgās normas) 2008. gada aprīlis ir bijis sestais siltākais aprīlis Latvijā pēdējos 85 gados. Siltāks kā parasti šī gada aprīlis bija visā Latvijā. Vislielākās novirzes no normas tika konstatētas Vidzemes un Latgales austrumu un ziemeļaustrumu rajonos, bet vistuvāk normai mēneša vidējā gaisa temperatūra bija Kurzemē. Ar nokrišņu daudzumu 121% no normas 2008. gada aprīlis ir ierindojies ar nokrišņiem visbagātāko aprīļu trešajā desmitā. Zemāks par normu mēneša nokrišņu daudzums bija daudzviet Kurzemē un Latvijas centrālajā daļā. Austrumu rajonos nokrišņu bija vairāk, tur mēneša summa pārsniedza normu, vietām tuvojoties 200% no tās.
2008. gads noslēdzās ar siltu un pietiekami mitru laiku. Tādējādi no divpadsmit gada mēnešiem vienpadsmit vidējā gaisa temperatūra bija augstāka par normu, visjūtamāk pārsniedzot to gada aukstākajā daļā. Gada vēsākais laiks bija arī ar lielāku par normu nokrišņu daudzumu, turpretī siltākajos mēnešos nokrišņu daudzums bija mainīgs. 2008. gada decembris kopumā Latvijā bija 2,7 grādus siltāks par normu, ierindojoties pēdējo 85 gadu siltāko decembru otrā desmita beigās. Siltāks kā parasti decembris bija visā Latvijā. Vislielākās starpības ar normu mēneša vidējai gaisa temperatūrai bija Vidzemē, bet vistuvāk normai tā bija Kurzemes Baltijas jūras piekrastē. 2008. gada decembra nokrišņu daudzums vidēji Latvijā atbilda normai. Decembrī visvairāk nokrišņu salīdzinājumā ar normu bija Zemgalē, Vidzemē to daudzums atbilda normai, bet Kurzemē un Latgalē nokrišņu bija mazāk kā parasti.
Mijagi prefektūra
Mijagi prefektūra ir viena no Japānas prefektūrām, kas atrodas Tohoku reģionā uz Honsju salas. Tā robežojas ar Ivate ziemeļos, ar Akita ziemeļrietumos, ar Jamagata rietumos un ar Fukusima dienvidos. Prefektūru austrumos apskalo Klusais okeāns. Lielākā pilsēta un administratīvais centrs ir Sendaji. Prefektūras kopējā platība ir 7 285 km2, 2010. gada beigās tajā dzīvoja 2 337 513 iedzīvotāji. Tā ir piecpadsmitā lielākā prefektūra Japānā pēc iedzīvotāju skaita un septiņpadsmitā lielākā pēc platības.